Krancz János: A kisoroszlán és a gepárd (8.b)

Egyszer volt hol nem volt, volt egyszer egy kisoroszlán. A kisoroszlán nagyon magányos volt, ezért gondolta, hogy keres magának barátot.

El is ment, találkozott egy kisgepárddal és összebarátkoztak. Azt mondja egyik a másiknak, gyere, menjünk játszani, játsszunk, mondjuk bújócskát. Az oroszlán volt a hunyó, ezért elszámolt 20-ig. Aztán elindult megkeresni a barátját. Kereste, kereste, de nem találta sehol, mondja magában hogy: nem is gondoltam volna, hogy annyira el tud bújni, hogy még én sem találtam meg. Ezután kereste tovább, de nem találta, egyszer csak a gepárd előugrott a nagy fűből és jól megijesztette az oroszlánt, de csak nevettek mind a ketten. A nagy játék közben beesteledett, ezért elindultak hazafelé. Amikor hazaértek, elköszöntek egymástól és megfogadták, hogy örök barátok lesznek. Majd később mind a ketten lefeküdtek aludni, mert nagyon fáradtak voltak. Aztán mély álomba szenderültek.

Itt a vége fuss el véle.